b"\n_START_ARTICLE_\nAcademy Award (serial radiofonic)\n_START_SECTION_\nObiective\n_START_PARAGRAPH_\nMai degrab\xc4\x83 dec\xc3\xa2t s\xc4\x83 ofere adapt\xc4\x83ri ale filmelor premiate cu Oscar, a\xc8\x99a cum sugera titlul emisiunii, serialul a oferit \xe2\x80\x9ecele mai importante \xc8\x99i mai de calitate spectacole cinematografice de la Hollywood, mari actori \xc8\x99i actri\xc8\x9be, tehnici \xc8\x99i \xc3\xaendem\xc3\xa2n\xc4\x83ri, alese din lista de onoare a c\xc3\xa2\xc8\x99tig\xc4\x83torilor sau nominaliza\xc8\x9bilor la celebrul Oscar aurit al Academy of Motion Picture Arts and Sciences.\xe2\x80\x9d_NEWLINE_Cu o astfel de linie directoare, orice dramatizare putea fi prezentat\xc4\x83 at\xc3\xa2t timp c\xc3\xa2t avea \xc3\xaen distribu\xc8\x9bie cel pu\xc8\x9bin un actor sau o actri\xc8\x9b\xc4\x83 care fusese nominalizat(\xc4\x83) la premiul Oscar. De exemplu, romanul Portrait of Jennie (1940) al lui Robert Nathan a fost ecranizat abia \xc3\xaen 1949. David O. Selznick, care a cump\xc4\x83rat \xc3\xaen 1944 drepturile de ecranizare a romanului lui Nathan, a cheltuit mult timp \xc8\x99i mul\xc8\x9bi bani \xc3\xaen eforturile sale de aducere a romanului pe marele ecran. Astfel, adaptarea din 4 decembrie 1946 a romanului Portrait of Jennie pentru Academy Award, cu John Lund \xc8\x99i c\xc3\xa2\xc8\x99tig\xc4\x83toarea premiului Oscar Joan Fontaine, a avut un scop promo\xc8\x9bional, determin\xc3\xa2ndu-l pe crainicul Hugh Brundage s\xc4\x83 afirme: \xe2\x80\x9ePortrait of Jennie va fi \xc3\xaen cur\xc3\xa2nd un film realizat de Selznick International, av\xc3\xa2ndu-i \xc3\xaen rolurile principale pe Jennifer Jones \xc8\x99i Joseph Cotten.\xe2\x80\x9d_NEWLINE_Programul a fost difuzat ini\xc8\x9bial s\xc3\xa2mb\xc4\x83ta, de la ora 7 pm prin iunie, apoi a fost mutat miercurea la ora 10 pm. Frank Wilson a realizat dramatiz\xc4\x83ri radiofonice de 30 de minute pentru regizorul-produc\xc4\x83tor Dee Englebach, iar Leith Stevens a realizat acompaniamentul muzical. Frank Wilson a fost scenarist. Echipa de efecte sonore a fost format\xc4\x83 din Gene Twombly, Jay Roth, Clark Casey \xc8\x99i Berne Surrey.\n_START_SECTION_\nDifuzare\n_START_PARAGRAPH_\nSerialul a \xc3\xaenceput s\xc4\x83 fie difuzat \xc3\xaen 30 martie 1946, cu Bette Davis, Anne Revere \xc8\x99i Fay Bainter \xc3\xaen Jezebel. \xc3\x8en primul spectacol, Jean Hersholt a vorbit \xc3\xaen calitate de pre\xc8\x99edinte al Academy of Motion Picture Arts and Sciences, felicit\xc3\xa2nd compania farmaceutic\xc4\x83 E. R. Squibb & Sons {\xe2\x80\x9eThe House Of Squibb\xe2\x80\x9d} ca sponsor al programului. A fost un spectacol scump deoarece starurile erau pl\xc4\x83tite cu 4.000 de dolari pe s\xc4\x83pt\xc4\x83m\xc3\xa2n\xc4\x83 \xc8\x99i Academy of Motion Picture Arts and Sciences primea 1.600 de dolari pentru oferirea dreptului de folosire al numelui ei \xc3\xaen titlul spectacolelor. Aceste costuri ridicate l-au f\xc4\x83cut pe Squibb s\xc4\x83 ia decizia de \xc3\xaencetare a serialului dup\xc4\x83 doar 39 de s\xc4\x83pt\xc4\x83m\xc3\xa2ni._NEWLINE_Spectacolele de teatru radiofonic \xc3\xaen care actorii au recreat rolurile lor din filme sunt Young Mr. Lincoln cu Henry Fonda, The Maltese Falcon cu Humphrey Bogart, Suspicion cu Cary Grant, The Keys of the Kingdom cu Gregory Peck \xc8\x99i Lost Horizon cu Ronald Colman. Cu toate acestea, din cele 39 de episoade, doar \xc8\x99ase actori au recreat rolurile lor premiate cu Oscar: Fay Bainter, Bette Davis, Paul Lukas, Victor McLaglen, Paul Muni \xc8\x99i Ginger Rogers._NEWLINE_Serialul s-a \xc3\xaencheiat \xc3\xaen 18 decembrie 1946, cu Margaret O'Brien \xc8\x99i unul din interpre\xc8\x9bii secundari obi\xc8\x99nui\xc8\x9bi ai serialului, Jeff Chandler (men\xc8\x9bionat cu numele s\xc4\x83u real, Ira Grossel) \xc3\xaen Lost Angel."